**EELNÕU 2024/224**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon | X |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

25. jaanuar 2024 nr

Hoonestusõiguse lepingu muutmine

Viljandi Linnavolikogu 21.09.2017 otsusega nr 437 „Kinnistutele nr 2908239 aadressiga Carl Robert Jakobsoni tänav 2a ja nr 3006039 aadressiga Carl Robert Jakobsoni tänav 2c hoonestusõiguse seadmine” seati otsustuskorras hoonestusõigus SA Viljandi Haigla kasuks. Otsusest tulenev leping sõlmiti 24.10.2017.

Hoonestusõiguse seadmise lepingu punkt 5.3. sätestab hoonestaja kohustusena kasutusloa saamise hiliseimaks tähtpäevaks 31.12.2023.

12.12.2023 esitas SA Viljandi Haigla Viljandi Linnavalitsusele avalduse, milles soovib pikendada lepingus toodud kasutusloa väljastamise tähtaega kuni 31.12.2025.

Viljandi linnavara valitsemise korra § 23 alusel Viljandi Linnavolikogu

**o t s u s t a b:**

1. Pikendada hoonestusõiguse seadmise lepingu punktis 5.3. toodud kasutusloa saamise hiliseimat tähtpäeva kahe aasta võrra ning lugeda uueks kasutusloa saamise hiliseimaks tähtpäevaks 31.12.2025.
2. Kõik lepingu muutmisega seotud kulud tasub hoonestaja.
3. Tehingu toimumise aeg tuleb kooskõlastada Viljandi Linnavalitsuse õigusteenistusega telefoninumbril 435 4733. Õigusteenistuse esindaja allkirjastab lepingu linnavalitsuse poolt.
4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Claid Ježov

**Esitatud:** 18.12.2023

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 3

**Hääletamine:** nõudmisel

Seletuskiri

**Hoonestusõiguse lepingu muutmine**

Eelnõu eesmärgiks on pikendada algselt 21.09.2017 sõlmitud kinnistutele aadressiga Carl Robert Jakobsoni tänav 2a ja Carl Robert Jakobsoni tänav 2c hoonestusõiguse seadmise lepingu punktis 5.3. toodud kasutusloa saamise hiliseimat tähtaega kahe aasta võrra ehk kuni 31.12.2025.

Viljandi linnavara valitsemise korra § 23 sätestab, et hoonestusõiguse seadmise otsustab volikogu ning hoonestusõiguse seadmise ja lepingu sõlmimise korraldab linnavalitsus. Kuna antud hoonestusõigused on sama paragrahvi lõike 3 alusel seatud otsustuskorras Viljandi Linnavolikogu poolt, siis on ka lepingujärgse kasutusloa tähtaja pikendamine selle pädevuses.

Antud otsusega pikendataks kasutusloa saamise hiliseimat tähtaega kahe aasta võrra esialgselt 31.12.2023 tähtajalt kuni 31.12.2025 ning ei kehtestataks SA Viljandi Haigla suhtes sanktsioone ühekordse leppetrahvi või igakuise hoonestusõiguse lisatasu näol.

Antud otsusega ei kaasne Viljandi linnale otseseid tulusid ega kulusid.

(allkirjastatud digitaalselt)

Claid Ježov

projektijuht